open-index/open-wikipedia-markdown huggingface dataset:
Stockholmeko Errege Jauregia

**Stockholmeko Errege Jauregia** ( edo *Kungliga slottet*) Suediako monarkiaren egoitza nagusia da. Stockholm hiriburuan dago, Gamla Stan alde zaharrean.

## Kokapena 
Stadsholmen uharteko ipar-ekialdeko muturra hartzen du. Inguruan San Nikolas katedrala, Suediako Legebiltzarraren jauregia, Suediako Museo Nazionala eta Stortorget enparantza dauzka.

## Historia 
XIII. mendetik aurrera bertan egon izan da Suediako monarkiaren egoitza. Tre Kronor gaztelua izan zen bertan baina 1697ko maiatzaren 7an suak erre zuen eta berria egiten hasi ziren Nicodemus Tessin (gaztea) arkitektoaren diseinua jarraituz. Iparraldeko Gerra Handiak lanak geldiarazi zituen 1709an eta 1727 arte ez ziren berriz hasi. Carl Hårleman arkitektoak bukatu zuen jauregia 1760 urtean eta barneko Rococó diseinua ere berak egin zuen.

## Arkitektura 
Errege Jauregia adreiluz eta hareharriz eraikia dago, teilatuak kobrezko estalkia du. Lau solairu ditu eta hauetan 1.430 gela daude. Luzeran 230 metro dauzka eta zabaleran 125 metro.

Bi patio handi dauzka. Barneko patioa errektangularra da, 89x77 metrotako neurriak ditu. Kanpoko patioak bi eraikin kurbatu ditu, bata errege guardiak erabiltzen du eta bigarrenean turistentzako dendak daude.

Jauregiak errege familiaren gelak ditu, errege kapera, Suediako altxorra, Suediako epaitegia eta 1878 artean Suediako liburutegia ere izan zuen. Museo batzuk ere badaude, Livrustkammaren, Gustav III.aren aintzinako objeuten museoa, Altxor Nazionala eta Tre Kronor museoa.

## Iruditegia 

Irudi:Slottet September 2014 01.jpg|Stockholmgo Errege Jauregia.
Irudi:Royalpalace Stockholm.jpg|Jauregia gauez.
Irudi:Stockholms slott norra fasaden 2011.jpg|Iparraldeko aurpegia.
Irudi:Stockholm 2009 PD 040.JPG|Ekialdeko aurpegia.
Irudi:Slottskyrkan 800p 2011c.jpg|Organoa.
Irudi:Staircase 2, Royal Palace, Stockholm.jpg|Barnealdea.
Irudi:Stockholm - Antikengalerie 1.jpg|Barnealdea.

[thumb|ezkerrera|700px|[Suediako Museo Nazionala|Museo Nazionala eta Legebiltzarra ezkerrean eta **Errege Jauregia** eskuman.]]

## Kanpo estekak
Raúl Roa

**Raúl Roa Vadillo** (Badajoz, 1977ko abuztuaren 5a) doma klasikoko zaldizkoa eta ekitazio irakaslea. *Real Escuela Andaluza de Arte Ecuestre*n titulatua, Espainiako eta mundu guztiko zaldizko zentro ezberdinetan egin zuen lan, Europa eta AEBetan.

## Biografia eta ibilbide profesionala 
thumb|200px|Real Escuela Andaluza Arte Ecuestre
Zaldienganako bokazioa txikitatik zetorkion, 11 urte besterik ez zuenean, Extremadurako pikaderotan abere horiengana inguratzen hasi zenean.

Gero, Badajozko Kirol Elkarte Munizipalean, saltoa, doma bakeroa eta goi mailako eskola praktikatzen hasi zen. Gaitasun handia erakutsi zuen zaldiarekin eta Rubén Correa eta Eustaquio Piñeroren zaldi-heztegietan baliagarria izan zen oso, baina ez zen nahiko izan Raúlentzat eta jaioterritik atera beharrean izan zen, gorantz nahi bazuen egin.

A. Duartek eman zion Raid Hípicorako zaldiak estreinatzeko aukera. Dubain egingo zen 1998ko Mundu Txapelketara bidaiatuko dute eta Raúl *Jilguero*-ren entrenatzaile moduan joango da.

Handik aurrera, formazioa osatzen joango da ekitazioaren munduan. 2001ean, Segoviako Yeguada Centuriónen kontratua egin zion eta, garai hartan zuzendari teknikoa zen José Manuel Lucenak izendatuta hartu zuen parte han.

Urtebete geroago, 2002an, Trujillon jarraitu zuen bere ibilbide profesionala, Cabaex Klubean, zaldiak lehiaketa morfologiko eta funtzionaletarako prestatzen zituelarik.

Ikasten jarraitu zuen, eten gabe. 2003an, D. Luis Valenca Rodríguez eta D. Manuel Fondónen klaseak izan zituelarik, Portugal eta Cáceresen eta, 2004an, Segoviako Yeguada Centuriónen sartuko delarik, doma klasikoan.

Baina, 2004a urte berezia izango da Raúlentzat, Real Escuela Andaluza de Arte Ecuestre (REAAE) delakoan 4 zaldizkoetako bat bere hautatuko baitzuten, 2004tik 2008rainoko eperako. Ospe handiko eskola honetan egon zen bitartean, José Gutierrez, Manolo Ruiz, Rafael Soto, Ignacio Rambla edo Francisco José García bezalako maixuek eman zioten formazioa eta lehiaketa eta emanaldi ez gutxitan hartu zuen parte.

REAAEko epearen ondoren, Cádizko El Puerto de Santa Maríako *La Cabaña* izeneko Trebatze Zentruan egin zuen lan, maila ezberdinetako zaldiak prestatuz.

2009an egin zuen lehen nazioarteko jauzia, Kanadako *Cuatro L Andalusians Breederds*eko zalditegiko proposamena jaso zuenean, espainiar arraza puruko zaldiak prestatu eta entrenatzeko xedean.

Ez da jasoko duen proposamen bakarra: Txinan ere interes handia dute Raúlen lanean, Heilan Ecuestrian Eskolan europar zaldiak trebatu eta zaldizkoak doma klasikoan entrenatuko dituelarik.

2012an, Toledoko *De Ymas* zalditegiak zaldizko bezala eta irakasle bezala kontratatu zuen eta, egun, Sevillako Carmonako Epona Zentroan egiten du lan bera.

Lanbide profesionalaz gain, clinics ezberdinak eman ditu Espainian eta munduan zehar: Burgos, Cádiz, Cáceres, Erroma, Kalifornia, Ohio edo Texas.

## Erreferentziak
Prêt-à-Porter (filma)

***Prêt-à-Porter*** 1994ko Robert Altman estatubatuar zinema zuzendariak zuzendutako komedia beltzezko film bat da. Parisko moda-astean grabatua, hainbat cameo ditu.

## Argumentua 
Parisko moda-astean kameralari bat erail dute. Denak susmagarri bilakaturik, modelo, diseinatzaile, laguntzaile eta abarren trapu zikinak eguzkitara aterako dira.

## Aktoreak 
* Marcello Mastroianni: Sergei/Sergio
* Sophia Loren: Isabella de la Fontaine
* Anouk Aimée: Simone Lowenthal
* Rupert Everett: Jack Lowenthal
* Julia Roberts: Anne Eisenhower
* Tim Robbins: Joe Flynn
* Kim Basinger: Kitty Potter
* Stephen Rea: Milo O'Brannigan
* Forest Whitaker: Cy Bianco
* Richard E. Grant: Cort Romney
* Lauren Bacall: Slim Chrysler
* Lyle Lovett: Clint Lammeraux
* Lili Taylor: Fiona Ulrich
* Sally Kellerman: Sissy Wanamaker
* Tracey Ullman: Nina Scant
* Linda Hunt: Regina Krumm
* Teri Garr: Louise Hamilton
* Danny Aiello: Major Hamilton
* Ute Lemper: Albertine
* Rossy de Palma: Pilar
* Chiara Mastroianni: Sophie Choiset
* Jean-Pierre Cassel: Olivier de la Fontaine
* Tara Leon: Kiki Simpson
* Georgianna Robertson: Dane Simpson
* Tom Novembre: Reggie
* Anne Canovas: Violetta Romney
* Jean Rochefort: Tantpis inspektorea
* Michel Blanc: Forget inspektorea
* François Cluzet: Ninaren laguntzailea
* Kasia Figura: Sissyren laguntzailea
* Sam Robards: Reginaren laguntzailea
* Alexandra Vandernoot: Sandra de la Notte

;Bera
* Harry Belafonte
* Björk
* Paolo Bulgari
* Anello Capuano
* Cher
* Helena Christensen
* David Copperfield
* Gamiliana
* Elsa Klensch
* Serge Molitor
* Claude Montana
* Thierry Mugler
* Tatjana Patitz
* Nicola Trussardi

;Diseinatzaileak
* Sonia Rykiel
* Jean-Paul Gaultier
* Christian Lacroix
* Issey Miyake
* Gianfranco Ferré

;Modeloak
* Susie Bick
* Carla Bruni
* Naomi Campbell
* Linda Evangelista
* Roshumba Williams
* Ève Salvail
* Claudia Schiffer
* Adriana Sklenaříková
* Tatiana Sorokko
* Christy Turlington

## Kanpo estekak 
* Webgune ofiziala 
* Filmaren IMDBko fitxa irakurgai
Mikroauto

[thumb|250px|eskuinera|[Renault Twizy mikroauto modeloa.]]

**Mikroautoa** oso neurri txikia duen auto bat da. Kontzeptu honek definizio ezberdinak dauzka, tartean "3 metro luze baina gutxiago" eta "2.400 litroko barne-bolumena baina gutxiago" dituen autoa izatea. Gidaria eta bidaiari batentzako bi eserleku eta hiru gurpil izan ohi ditu.

Fiskalitate eta aseguroei dagokioenez ibilgailu hau motozikleta baten mailan dagoenez jabeentzako dexenteko diru aurreztea suposatzen du.

Bigarren Mundu Gerraren ondoren Europan sortu eta oso azkar hedatu ziren, bereziki Alemanian. Azken urte hauetan, eta batez ere trafiko handiko hirietan, auto mota honen berragerpen edo berrerabilera bat jazo da.

## Kanpo estekak
Biscúter

**Biscúter** edp **Biscuter** 1953-1960 artean Kataluniako "Autonacional S.A." enpresak Sant Adrià de Besòs udalerrian ekoiztu zen mikroauto modelo bat izan zen. Frankismo garaian Seat 600 modeloa agertu arte sortu eta hedapen arrakastatsuena izan zuen autoa izan zen.

## Kanpo estekak
Maratoi erdi

[200px|thumb|[Behobia-Donostia lasterketa, Euskal Herriko maratoi erdi ospetsuena.]]

**Maratoi erdia** atletismoan 21,097 kilometro inguruko luzera duen lasterketa da, hots, maratoi baten luzeraren erdia duen proba bat.

Euskal Herrian, mota honetako proba ospetsuena Behobia-Donostia lasterketa da.

## Kanpo estekak
Suediako Museo Nazionala

**Suediako Museo Nazionala** (), Suediako Arte Ederren museo garrantzitsuena da. Stockholm hiriburuan dago, Blasieholmen penintsulan kokaturik hain zuzen ere.

## Historia 
Errege Museoa (*Kungliga Museet*) 1792an ireki zen Gustavo III.a Suediakoa eta Carl Gustaf Tessin politikariak bultzatuta.

1844 urtean eraikin berria altxatzea erabaki zen. Italiako pizkundeko estiloan diseinatu zuen Friedrich August Stüler arkitekto alemaniarrak. 1866an ireki zituen ateak gaur egungo izena hartuz, Museo Nazionala. 1961ean handitu egin zen museoa.

## Bildumak 
Erdi Arotik hasi eta 1900 arteko milioi erdi artelan daude ikusgai, hala margolanak nola eskulturak, baina bereziki aipagarriak dira Rembrandten lanak eta XVII. mendeko bilduma herbeheretarra.

Arte modernoaren atal bat ere badu.

## Iruditegia 

Irudi:N. 21300000015413.jpg|Eraikina.
Irudi:Nationalmuseum mittrisalit 2011.jpg|Sarrera.
Irudi:Nationalmuseum Mars 2014.jpg|Museo Nazionala gauez.
Irudi:The Conspiracy of Claudius Civilis by Rembrandt van Rijn.jpg|Claudius Civilisen konspirazioa (Rembrandt).
Irudi:Midvinterblot (Carl Larsson) - Nationalmuseum - 32534.tif|Midvinterblot (Carl Larsson).

## Kanpo estekak 
*  Webgune ofiziala
Bernoulliren printzipioa

thumb|250px|Bernoulliren printzipioaren eskema ikusgai.
**Bernoulliren printzipioa** fluidoen dinamikaren funtsezko kontzeptua da, eta presioa, abiadura eta altuera erlazionatzen ditu. Adibidez, horizontalki dabilen fluido baten kasuan, Bernoulliren printzipioak ezartzen du abiadura handitzearekin batera presioa txikitzen dela. Printzipioak Daniel Bernoulli suitzar matematikari eta fisikariaren izena darama, 1738an *Hydrodynamica* liburuan argitaratu zuena. Bernoullik ondorioztatu zuen presioa txikiagotu egiten dela fluxuaren abiadura handitzen denean, baina Leonhard Eulerrek deribatu zuen, 1752an, **Bernoulliren ekuazioa** gaur egun ezagutzen dugun moduan:

{{ekuazio|\frac{V^2 \rho}{2}+{P}+{\rho g z}= \text{konstantea}}}

Bernoulliren printzipioa energiaren kontserbazioaren printzipiotik erator daiteke. Ekuazio horrek ezartzen du ezen, fluxu geldikor batean, fluido baten energia-forma guztien batura bera dela indar likatsurik gabeko puntu guztietan. Horretarako, energia zinetikoaren, energia potentzialaren eta barne-energiaren baturak konstante iraun behar du. Horrenbestez, fluidoaren abiadura handitu egiten da —eta, ondorioz, haren energia zinetikoa handitu egiten da— aldi berean energia potentziala (presio estatikoa barne) eta barne-energia murriztuz. Fluidoa tanga batetik irteten bada, energia-forma guztien batura berdina da, tanga batean bolumen-unitateko energia (presioaren eta grabitate-potentzialaren batura \rho \ g \ h ) berdina baita leku guztietan.

Bernoulliren printzipioa ere zuzenean ondoriozta daiteke Isaac Newtonen mugimenduaren bigarren legetik. Fluido bat horizontalki joaten denean goi-presioko gune batetik behe-presioko gune batera, presioa handiagoa da atzetik aurretik baino. Horrek bolumenean indar garbia eragiten du, korrontearen lerroan zehar azeleratuz. Fluidoaren partikulek presioa eta pisua baino ez dute jasaten. Fluido bat horizontalki eta korronte-lerro baten sekzio batean zehar badoa, non abiadura handitzen baita, fluidoa sekzio horretan presio handiagoko eskualde batetik presio txikiagoko batera desplazatu delako soilik izan daiteke; eta haren abiadura murrizten bada, presio txikiagoko eskualde batetik presio handiagoko batera desplazatu delako soilik izan daiteke. Ondorioz, horizontalki doan fluido baten barruan, abiadura maximoa presioa baxuagoa den tokian gertatzen da, eta abiadura minimoa presioa altuagoa den tokian.

Bernoulliren printzipioa fluxu isentropikoetan bakarrik aplika daiteke: prozesu itzulezinen (turbulentzia, adibidez) eta prozesu ez-adiabatikoen (erradiazio termikoa, adibidez) efektuak txikiak direnean eta baztertu daitezkeenean. Hala ere, printzipioa muga horien barruko zenbait fluxu motari aplika dakioke, eta, horren ondorioz, Bernoulliren ekuazioaren zenbait forma eratzen dira. Bernoulliren ekuazioaren forma sinpleak fluxu konprimiezinetarako balio du (adibidez, Mach zenbaki baxu batera mugitzen diren likido eta gas fluxu gehienetarako). Forma aurreratuagoak aplika dakizkieke fluxu konprimagarriei Mach zenbaki altuagoetan.

## Erreferentziak 
## Kanpo estekak
Santiago Segura

**Santiago Segura** izan daiteke:
* Santiago Segura Burguès (1879-1918) kataluniar arte-merkataria
* Santiago Segura Munguía (1922-2014) burgostar latinista.
* Santiago Segura Silva (1965-) madrildar aktore eta zuzendaria.
Mutua Universal eraikina (Bilbo)

**Mutua Universal eraikina** Bizkaiko Bilbo hiriburuan dagoen eraikin bat da.

## Kokalekua 
Abando auzoan dago, Poza Lizentziatuaren kalearen 6. zenbakian, Elkano kalearen izkinan, Miguel de Unamuno BHI institutuaren parean eta Guridi eraikinetik hurbil.

300px|erdian|thumb|Mutua Universal eraikina.

## Kanpo estekak
Eusko Lurra-Tierra vasca (aldizkaria)

**Eusko Lurra-Tierra vasca** Eusko Abertzale Ekintza alderdiaren hainbat agerkarien izena izan zen. Lehen egunkaria izan zen 1930.en hamarkadan, bi epetan. Gerra eta gero Baionan astekari bezala kaleratu zen 1940 urterarte.

1956 eta 1976 urte bitartean Buenos Airesen hilabetekari moduan argitaratu zen.

1979 eta 1982 urteko abuztuaren artean alderdiak aldizkariaren 11 ale ateratzea lortu zuen, baina ohiko arazo ekonomikak zirela medio itxi behar izan zuten. Garai honetan Bilbon argitaratzen zuten eta Xabier Palacios eta Kepa Bereziartua izan ziren aldizkariaren arduradunak.

## Errreferentziak 
## Kanpo estekak
Equus fossilis

***Equus fossilis*** egun desagertutako ekido bat izan zen. Laugarren aroan eta bereziki Pleistozeno garaian bizi zen. Bere fosilak Alemanian, Inglaterran eta Frantzian agertu dira. Oro har ez dira ekido espezie honen aztarna asko aurkitu, beraz berari buruko datu gutxi dago.

Jakina da Pliohippus izeneko antzineko ekidoen arbasoa, Ameriketan zein Eurasian bizi zena eboluzioaren bidez Equus fosilis-a bilakatu zela. Abere hauek benetako zaldiak ziren jada. Equus fossilisak behatz bakarra zuen jada, eta bere garaiera soin gurutzera 160 zentimetrokoa zen, zaldi batena beraz.

## Erreferentziak 
## Kanpo estekak
Sinekura

Kristau elizen historian, **sinekura** (latinezko *sine cura*, «ardurarik gabe» euskaraz) kleriko bati *arimen ardurarik gabe* bizitzeko pribilejio edo saria da, parrokia baten ardura ez izatearena alegia. Hedaduraz, neke gutxiko lanpostu eta bizimodua izendatzeko erabilita izan da.

## Erreferentziak 
## Kanpo estekak
Mineralurgia

thumb|250px
**Mineralurgia** arroka eta mineralen prozesatze mekanikoa da, haietatik material erabilgarriak erauztarren.

## Kanpo estekak
Gorka Landaburu

**Gorka Landaburu Illarramendi** (Paris, Frantzia, 1951ko urriaren 11 -) kazetari gipuzkoarra da. Hainbat hedabidetan lan egin du, tartean "Cambio 16" eta "Aldaketa Hamasei" aldizkarien zuzendari gisan ere bai. Zarautzen bizi da.

## Bizitza 
### Lehenengo urteak 
Haren aita, Frantzisko Javier de Landaburu Fernández, EAJren diputatua izan zen Espainiako Bigarren Errepublikan; Frankismoan, Eusko Jaurlaritzaren lehendakariordea izan zen, Parisko erbestean. Gorka Landaburuk bertan kaztetaritza ikasketak egin zituen eta 1972an, Euskal Herrira itzuli.

### Lan ibilbidea 
Frantziako hedabideetan hasi zen, Radio France, Radio Luxembourg eta Le Matin-en, eta Espainian Canal Sur eta Onda Ceron, Luis del Olmorekin batera. Halaber, EFE eta Reuters agentzietan eta Radio Euskadin ibili izan da.

### Konpromiso politikoa eta atentatua 
1993tik aurrera, PSEko afiliatua da eta ETAren aurkako jarrera irmoa erakutsi du. Hori zela eta, atentatu bat jasan zuen 2001eko maiatzaren 15ean Zarauzko bere etxean: pakete bat jaso zuen, hasiera batean susmagarria ez zena, harpideduna zen aldizkari baten izenarekin zetorrena. Lehergailua ezkutatzen zuen, hala ere: zabaltzean, eztanda egin zuen eta aurpegian, eskuetan eta sabelaldean zauri larriak eragin zizkion. Halaber, etxean bestelako erasoak jasan ditu eta bizkartzaina behar izan du. 'Fundación Víctimas del Terrorismo' eta 'Gesto por la Paz' elkarteen kidea izan da.

Beste alde batetik, 2005ean publikoki azaldu zen Euskaldunon Egunkariaren itxieraren aurka, eta urte bat geroago "Sí en nuestro nombre, sí a que se busque la paz" manifestua sinatu zuen, Espainiako Gobernua eta ETAren arteko bake prozesuaren alde.

## Ikus, gainera 
* Zarauztar ospetsuen zerrenda
* Biktimak euskal gatazkan
Santiago Segura Munguía

**Santiago Segura Munguía** (Santa Olalla de Bureba, Burgos, 1922ko uztailaren 25a - Bilbo, 2014ko otsailaren 11) espainiar latinista izan zen.

## Biografia 
Aita Estatu Batuetara migratu eta Donostian bizi zen senide batzuekin. Gerra Zibila eta gero, filologia klasikoa ikasi zuen Unibertsitate Zentralean. Irakasle moduan hasi zen lan egiten Valdepeñasen, Logroñon, Jaénen eta 1958tik aurrera Bilbon.

1967an doktoretza lortu eta Deustuko Unibertsitatean hasi zen lanean. 1960ko hamarkadan latinezko katedradun izendatu zuten eta 1994ra arte aritu zen.

## Lanak 
* Tito Livioren *Ab urbe condita*ren XXXI. liburukiaren itzulpena (1952)
* *Diccionario etimológico latino-español* (1985)
* *Diccionario por raíces del latín y de las voces derivadas*
* *Diccionario etimológico de Medicina*
* *Mil años de historia vasca a través de la literatura grecolatina* (1997)
* *Lexicogénesis* (2000)
* *Los jardines en la Antigüedad* (2005)
* *Historia de las plantas en el mundo antiguo* (2010)
* *Las plantas en la Biblia* (Javier Torres Riparekin batera, 2011)

## Erreferentziak
Frantzisko Garmendia

**Frantzisko Garmendia** izan daiteke:

* Frantzisko Garmendia Aiestaran (1924-2005), gipuzkoar apezpikua.
* Francisco Garmendia Agirrezabalaga (1946-2015), gipuzkoar soziologoa.
La battaglia di Algeri

***La battaglia di Algeri*** (; ; ) 1966ko Gillo Pontecorvo italiar zinema zuzendariaren film dramatikoa da.

## Argumentua 
Ali La Pointe (Brahim Hadjadj) Aljerko kaleetan nekez bizi den lapur analfabetoa da. Atxilotu eta ziegatik nazionalista baten exekuzioaren lekukoa da. Presondegitik ihes egin ondoren, Nazio Askatasunerako Frontea sartu eta bere buruzagi nagusienetariko bat bilakatuko da.

## Aktoreak 
* Brahim Hadjadj: Ali la Pointe
* Jean Martin: Mathieu koronela
* Yacef Saadi: Djafar, NAFen buruzagia
* Latafi Ahmed: Omar Txikia
* Larbi Zekkal: NAFen kidea
* Samia Kerbash: NAFen kidea
* Ugo Paletti: frantziar paraxutisten kapitaina
* Fusia El Kader: Halima, NAFen kidea

## Ikus, gainera 
* Aljerko gudua

## Kanpo estekak
Queimada (filma)

***Queimada*** 1969ko Gillo Pontecorvo italiar zinema zuzendariaren film dramatikoa da.

## Argumentua 
XIX. mendearen hasieran, Karibeko Queimada uharteko azukre-kanaberaren plantazioetan esklaboak matxinatzekotan daude eta britainiarrek William Walker izeneko abenturazale bat bidaltzen dute. Britainiarren helburua azukre-kanaberaren merkatua portugesen eskuetatik kentzea da.

## Aktoreak 
* Marlon Brando: Sir William Walker
* Evaristo Márquez: José Dolores
* Norman Hill: Shelton
* Renato Salvatori: Teddy Sánchez
* Dana Ghia: Francesca
* Valeria Ferran Wanani: Guarina
* Giampiero Albertini: Henry
* Carlo Palmucci: Jack

## Kanpo estekak 
* Filmaren IMDBko fitxa irakurgai
Jainkoez eta gizakiez

***Jainkoez eta gizakiez*** () 2010eko Xavier Beauvois frantziar zinema zuzendariaren film dramatikoa da.

Zinema Euskaraz programak Cannesko Zinemaldian Epaimahairen Sari Handia lortu zuen lan hau euskaratu zuen.

## Argumentua 
1990eko hamarkadan, Aljeriako Atlasean, zortzi monje trapako monasterio batean bizi dira. Inguruko musulmanekin harmonian bizi dira. Baina, Aljeriako Gerra Zibilaren garaiak dira eta kroaziar langile batzuk erail ondoren, komando islamista bat monasterioan sartuko da.

## Aktoreak 
* Lambert Wilson: Christian
* Michael Lonsdale: Luc
* Olivier Rabourdin: Christophe
* Philippe Laudenbach: Célestin
* Jacques Herlin: Amédée
* Loïc Pichon: Jean-Pierre
* Xavier Maly: Michel
* Jean-Marie Frin: Paul
* Abdelhafid Metalsi: Nouredine
* Sabrina Ouazani: Rabbia
* Abdallah Moundy: Omar
* Olivier Perrier: Bruno
* Farid Larbi: Ali Fayattia
* Adel Bencherif: terrorista

## Erreferentziak 
## Kanpo estekak 
* Filmaren IMDBko fitxa irakurgai
Synchiropus

***Synchiropus*** eiherazainen familiako arrain pertziformeen generoa da, mendebaldeko Indo-Pazifiko eskualdean bizi dena.

## Espezieak 

* *Synchiropus altivelis* (Temminck & Schlegel, 1845)
* *Synchiropus atrilabiatus* (Garman, 1899)
* *Synchiropus australis* (Nakabo & McKay, 1989)
* *Synchiropus bartelsi* Fricke, 1981
* *Synchiropus circularis* Fricke, 1984
* *Synchiropus claudiae* Fricke, 1990
* *Synchiropus corallinus* (Gilbert, 1905)
* *Synchiropus delandi* Fowler, 1943
* *Synchiropus goodenbeani* (Nakabo & Hartel, 1999)
* *Synchiropus grandoculis* Fricke, 2000
* *Synchiropus grinnelli* Fowler, 1941
* *Synchiropus hawaiiensis* Fricke, 2000
* *Synchiropus ijimae* Jordan & Thompson, 1914
* *Synchiropus kanmuensis* (Nakabo, Yamamoto & Chen, 1983)
* *Synchiropus kinmeiensis* (Nakabo, Yamamoto & Chen, 1983)
* *Synchiropus laddi* Schultz in Schultz et al., 1960
* *Synchiropus lateralis* (Richardson, 1844)
* *Synchiropus lineolatus* (Valenciennes in Cuvier & Valenciennes, 1837)
* *Synchiropus marmoratus* (Peters, 1855)
* *Synchiropus minutulus* Fricke, 1981
* *Synchiropus monacanthus* Smith, 1935
* *Synchiropus morrisoni* Schultz in Schultz et al., 1960
* *Synchiropus moyeri* Zaiser & Fricke, 1985
* *Synchiropus novaecaledoniae* Fricke, 1993
* *Synchiropus ocellatus* (Pallas, 1770)
* *Synchiropus orientalis* (Bloch & Schneider, 1801)
* *Synchiropus orstom* Fricke, 2000
* *Synchiropus phaeton* (Günther, 1861)
* *Synchiropus picturatus* (Peters, 1877)
* *Synchiropus postulus* Smith, 1963
* *Synchiropus rameus* (McCulloch, 1926)
* *Synchiropus randalli* Clark & Fricke, 1985
* *Synchiropus richeri* Fricke, 2000
* *Synchiropus rosulentus* Randall, 1999
* *Synchiropus rubrovinctus* (Gilbert, 1905)
* *Synchiropus sechellensis* Regan, 1908
* *Synchiropus signipinnis* Fricke, 2000
* *Synchiropus splendidus* (Herre, 1927)
* *Synchiropus springeri* Fricke, 1983
* *Synchiropus stellatus* Smith, 1963
* *Synchiropus tudorjonesi* Allen & Erdmann, 2012
* *Synchiropus zamboangana* Seale, 1910

## Galeria 

Synchiropus altivelis by OpenCage.jpg|*Synchiropus altivelis*
Paradiplogrammus corallinus.jpg|*Synchiropus corallinus*
YamadoriChicken.jpg|*Synchiropus ijimae*
Synchiropus morrisoni (Morrison's dragonet).jpg|*Synchiropus morrisoni*
Scooter blenny - by BJ Beggerly.jpg|*Synchiropus ocellatus*
Synchiropus picturatus1.jpg|*Synchiropus picturatus*
Synchiropus rameus.jpg|*Synchiropus rameus*
Synchiropus rubrovinctus.jpg|*Synchiropus rubrovinctus*
Pez mandarín (Synchiropus splendidus), Anilao, Filipinas, 2023-08-24, DD 239.jpg|*Synchiropus splendidus*

## Kanpo estekak
Enchelycore

***Enchelycore*** Muraenidae familiako genero bat da.

## Espezieak 
* *Enchelycore anatina* (Lowe, 1838)
* *Enchelycore bayeri* (Schultz, 1953)
* *Enchelycore bikiniensis* (Schultz, 1953)
* *Enchelycore carychroa* Böhlke & Böhlke, 1976
* *Enchelycore kamara* Böhlke & Böhlke, 1980
* *Enchelycore lichenosa* (Jordan & Snyder, 1901)
* *Enchelycore nigricans* (Bonnaterre, 1788)
* *Enchelycore nycturanus* Smith, 2002
* *Enchelycore octaviana* (Myers & Wade, 1941)
* *Enchelycore pardalis* (Temminck & Schlegel, 1846)
* *Enchelycore ramosa* (Griffin, 1926)
* *Enchelycore schismatorhynchus* (Bleeker, 1853)

## Kanpo estekak
Gillo Pontecorvo

'*Gilberto *Gillo* Pontecorvo*'( ahoskatua; Pisa,  - Erroma, ) italiar zinema zuzendaria izan zen.

## Biografia 
1953tik 1956ra dokumentalak egin zituen. 1957an egin zuen lehenen filma, *La grande strada azzurra* (Kale urdin handia). 1960ean kontzentrazio esparruei buruzko film bat egin zuen, *Kapò*. 1966ean egin zuen film bikainena, *La battaglia di Algeri* (Aljerko gudua), Aljeriako gerrari buruzkoa eta frantses gudarostearen zapalkuntza salatzen duena; Veneziako zinemaldiko sari nagusia jaso bazuen ere, protesta asko eragin zituen, eta Frantzian debekatua egon zen luzaroan.

## Filmography as director 
* *Missione Timiriazev* (1953)
* *Porta Portese* (1954)
* *Festa a Castelluccio* (1954)
* *Uomini del marmo* (1955)
* *Giovanna* (1955)
* *Cani dietro le sbarre* (1955)
* *Die Windrose* (1957)
* *La grande strada azzurra* (1957)
* *Pane e zolfo* (1959)
* *Kapò* (1959)
* *Gli uomini del lago* (1959)
* *Paras* (1963)
* *La battaglia di Algeri* (1966)
* *Queimada* (1969)
* *Operación Ogro* (1979)
* *Addio a Enrico Berliguer* (1984)
* *12 registi per 12 città* (1989)
* ''Gillo Pontecorvo's Return to Algiers* (1992)
* *Danza della fata confetto* (1996)
* *Nostalgia di protezione* (1997)
* *Un altro mondo è possibile* (2001)
* *Firenze, il nostro domani'' (2003)

## Erreferentziak
Pedro Barrondo

**Pedro Barrondo Garai** (Erandio, Bizkaia, ? – Bilbo, Bizkaia, ) Eusko Abertzale Ekintzako militantea, Eusko Gudarosteko gudaria eta kirolaria izan zen.

Kaiku Arraunaren Kirol Elkartearen sortzaile eta lehendabiziko lehendakaria izan zen.

Erandioko Erandiogoikoa auzoan jaio zen joan den mendearen hasieran, eta Bilbon fusilatu zuten faxistek 36ko gerraren garaian, 1938ko abenduaren 15ean. Barrondo oso txikia zela haren familia Sestaoko Simondrogas auzora bizitzera aldatu zen, eta horregatik bere bizitza Sestaori lotuta eman zuen.

## Erreferentziak 
* Kaikuren lehenengo akta
* Si llegas a tiempo, aunque esté frío dame un beso(Diario Deia- Cartas)
* Los Batallones de las agrupaciones minoritarias en Euzkadi: ANV, EMB, STV (1936-1937)
* GUIPUZCOANOS EN LAS MILICIAS DE ANV DURANTE LA GUERRA CIVIL (1936-1937)
* Kaiku Kirol Elkartea-HISTORIA
Riddarholmen eliza

**Riddarholmen eliza** () Stockholmeko eliza zaharrena da, izen bereko uhartean dagoena, Gamla Stan alde zaharrean. Errege Jauregiaren ondoan egonik Suediako errege erreginak bertan hobiratu zituzten.

## Historia 
XIII mendean eraiki zuten frantziskotarrek eta beren monasterioa izan zen harik eta XVI mendean eliza protestantea bihurtu zen arte. Garai hortan Willem Boy arkitektoak diseinaturiko orratza gehitu zioten baina tximistak jo zuen eta 1835ean gaur egungoa ezarri zuten.

1807an kongregazioa desegin zen eta ordutik aurrera hiletatarako erabili izan da Riddarholmen eliza.

## Iruditegia 

Irudi:Gymnasiehuset.jpg
Irudi:Riddarholm Church 2007 Stockholm.jpg
Irudi:Riddarholmen July 2015.jpg
Irudi:Riddarholmskyrkan mittskeppet.jpg
Irudi:Rhkyrkan.Högkoret mot väster.jpg

## Kanpo estekak
Agar

**Agar** hitzak adiera desberdinak ditu:
* Agarra edo agar-agarra: alga gorrietatik ateratzen den substantzia likatsua
* Agar, esklabo egiptoarra, Abraham profetaren ohelaguna eta Ismaelen ama
* Agar, Indiako hiria.
* Agar, Marie-Léonide Charvin "Agar", XIX. mendeko aktore frantziarra.
* Agar, Estatu Batuetako herria.
* Agar, Turkmenistango hiria.
Heteroconger

***Heteroconger*** Congridae familiako generoa da. Gehienak Indo-Pazifiko eskualdean bizi arrean, badaude Atlantiko eta ekialdeko Pazifiko ur beroetan ere bizi direnak.

## Espezieak 
* *Heteroconger balteatus* Castle & J. E. Randall, 1999
* *Heteroconger camelopardalis* (Lubbock, 1980)
* *Heteroconger canabus* (G. I. McT. Cowan & Rosenblatt, 1974)
* *Heteroconger chapmani* (Herre, 1923)
* *Heteroconger cobra* J. E. Böhlke & J. E. Randall, 1981
* *Heteroconger congroides* (D'Ancona, 1928)
* *Heteroconger digueti* (Pellegrin, 1923)
* *Heteroconger enigmaticus* Castle & J. E. Randall], 1999
* *Heteroconger hassi* (Klausewitz & Eibl-Eibesfeldt, 1959)
* *Heteroconger klausewitzi* (Eibl-Eibesfeldt & Köster, 1983)
* *Heteroconger lentiginosus* J. E. Böhlke & J. E. Randall, 1981
* *Heteroconger longissimus* Günther, 1870
* *Heteroconger luteolus* D. G. Smith, 1989
* *Heteroconger mercyae* G. R. Allen & Erdmann, 2009
* *Heteroconger obscurus * (Klausewitz & Eibl-Eibesfeldt, 1959)
* *Heteroconger pellegrini* Castle, 1999
* *Heteroconger perissodon* J. E. Böhlke & J. E. Randall, 1981
* *Heteroconger polyzona* Bleeker, 1868
* *Heteroconger taylori* Castle & J. E. Randall, 1995
* *Heteroconger tomberua* Castle & J. E. Randall, 1999
* *Heteroconger tricia* Castle & J. E. Randall, 1999

## Kanpo estekak
Valérie Benguigui

**Valérie Benguigui** (Oran,  - Paris, ) frantziar aktorea izan zen, emakumezko bigarren aktore onenaren César Saria irabazitakoa.

## Filmografia 
* 1986 : *On a volé Charlie Spencer*
* 1997 : *La Vérité si je mens !*
* 1997 : *Droit dans le mur*
* 1999 : *Mon père, ma mère, mes frères et mes sœurs...*
* 1999 : *Mes amis*
* 1999 : *Le Voyage à Paris*
* 2001 : ''Reines d'un jour*
* 2001 : *Grégoire Moulin contre l'humanité*
* 2001 : *Chaos*
* 2003 : *Rire et Châtiment*
* 2004 : *Le Grand Rôle*
* 2004 : *Le Rôle de sa vie*
* 2005 : *Cavalcade*
* 2005 : *Je préfère qu'on reste amis...*
* 2006 : *Comme t'y es belle !*
* 2006 : *Selon Charlie*
* 2006 : *Je déteste les enfants des autres*
* 2006 : *La Vie d'artiste*
* 2006 : *Deux vies plus une*
* 2007 : *Pur Week-end*
* 2008 : *Baby Blues*
* 2009 : *Jusqu'à toi*
* 2009 : *Safari*
* 2009 : *La Sainte Victoire*
* 2009 : *La Famille Wolberg*
* 2010 : *Les Invités de mon père*
* 2010 : *Tête de Turc*
* 2010 : *L'Italien*
* 2011 : *Les Tuche*
* 2012 : *Le Prénom*
* 2014 : *Fiston''
Emmanuelle Riva

**Emmanuelle Riva** (Cheniménil,  - Paris, ), **Paulette Germaine Riva** jaioa, frantziar aktorea izan zen, emakumezko aktore onenaren César Saria irabazitakoa.

## Filmografia hautatua
Stortorget

**Stortorget** () Stockholm hiriko Gamla Stan alde zaharreko enparantza nagusia da.

## Historia 
Stockholm sortzearekin batera bidegurutzea zena enparantza bihurtu zen XIII. mendean, dena den eraikin zaharragoen aztarnak aurkitu izan dira 1995 eta 1997 artean egindako indusketetan.

1400 urterako Stockholmek bazituen 6.000 biztanle inguru eta plazaren inguruan harrizko etxeak eraiki zituzten merkatariek. Enparantza beren topagune bihurtu zen eta *stora torghit* izena hartu zuen. XV mendean alemaniar inmigranteak iritsi ziren eta enparantza merkatari eta burgesen politikaren erdigune bihurtu zen. Hiria handitzen hasi zen eta plazan ere lau solairutako etxeak agertu ziren, tartean udaletxea.

Hiriak zeukan garrantzi estrategiko eta ekonomikoa zela-eta, Stockholm munta handiko faktorea izan zen Kalmarko Batasuneko errege daniarren eta independentzia nazionalaren aldeko mugimenduaren artean, XV. mendean. 1520an, Christian II.a errege daniarrak hirian sartzea lortu zuen, 1520ko azaroaren 8an oposizioko ordezkarien exekuzio masiboak egin ziren, Stortorget enparantzan, *Stockholmgo sarraskia* izenaz ezagutzen dena. Artzapezpikua, kantzilerrak, nobleak, epaileak eta hurrengo erregea izango zenaren aita bera ere exekutatu zituzten.

## Eraikinak 
* Stockholmeko Burtsaren eraikina: Suediako Akademia eta Nobel Museoa eta liburutegia ere bertan daude.
* Merkatarien etxeak:
** 3-5 zenbakiak: Grill etxea. 1640an eraiki zuen Hans Bremer merkatariak baina 1680an Antoni Grill alemaniarrak erosi zuen.
** 7 zenbakia: Hainbat jabe izan zituen. Lehenengotakoa Filip Kern alemaniarra, Joanes III.aren bizargina eta arkitektoa zena. 1682an Jean Bedoire ileorde egile frantziarrak erosi zuen, ardoa, gatza eta burdin salerosketan aberastu zenak. 1937an erabat berriztu zen eraikina.
** 14-16 zenbakiak: Asklepiosen izena du, medikuntzaren jainkoarena, izan ere farmazia izan baitzen bertan 300 urtetan zehar, 1924 urtean tokiz aldatu zuten arte.
** 18-20 zenbakiak: Johan Eberhard Schantz-ek XVII mendean elkartu zituen etxe biak. Karlos X.a Gustavoren idazkaria zen.
** 22 zenbakia: 1758an eraiki zuen Johan Berndes kantzilerrak. Hau kopre ekoizpenarekin aberastu zen XVII. mendean.

## Iruditegia 

Irudi:Borshuset-2003-04-14.jpg|Stockholmeko Burtsaren eraikina.
Irudi:Gamla stan Stortorgsbrunnen 2011.jpg|Iturria.
Irudi:Stortorget 3-5 mars 2007.JPG|Grill etxea.
Irudi:Stortorget i Gamla Stan i Stockholm-2.JPG|14-22 zenbakietako etxeak.
Irudi:Christmas Market in Old Town (5285604343).jpg|Gabonetako merkatua.

## Kanpo estekak
Sidse Babett Knudsen

**Sidse Babett Knudsen** ( ahoskatua; Kopenhage, ) daniar aktorea da, emakumezko bigarren aktore onenaren César Saria irabazitakoa.

## Filmografia 
* ''Let's get lost* (1997)
* *Motello* (1998)
* *Den eneste ene* (1999)
* *Mifunes sidste sang* (1999)
* *Max* (2000)
* *Mirakel* (2000)
* *Monas Verden* (2001)
* *Dogville* (2001)
* *Fukssvansen* (2001)
* *Se til venstre, der er en svensker* (2003)
* *Villa Paranoia* (2004)
* *Fakiren fra Bilbao* (2004)
* *Efter brylluppet* (2006)
* *Til døden os skiller* (2007)
* *Blå mænd* (2007/2008)
* *Over gaden under vandet* (2009)
* *Parterapi* (2010)
* *Borgen* (2010-2013)
* *Kapgang* (2014)
* *The Duke of Burgundy* (2014)
* *1864* (2014)
* *L'Hermine* (2015)
* *Inferno* (2016)
* *A Hologram for the King* (2016)
* *Westworld'' (2016)

## Kanpo estekak
Agar-agar

thumb|250px|Agarraren oinarrizko unitatea den disakaridoa, D-galaktosa eta 3,6-anhidro-L-galaktopiranosa.
[thumb|250px|**Agarra** duten bi [Petri plaka, bakterioak kultibatzeko laborategian erabiltzen direnak]]

**Agarra** edo **agar-agarra** alga gorrietatik erauzten den substantzia likatsua da, heteropolisakaridoa dena. *Gelidium* eta *Gracilaria* generoko algetatik lortu ohi da. Alga hauen pareta zelularraren osagaietako bat dira.

## Etimologia eta historia 
Agar-agarra Japonian aurkitu zen 1658 urtean. Kondairak dioenez Mino Tarōzaemon (美濃 太郎左衛門) tabernariak alga zopa bat bazterrean utzi zuen eta neguko gau hotzaren ondoren gelifikatuta aurkitu zuen. Japonieraz  izena ematen zaio. XIX mendean txinataremigranteek Malaysiara eraman zuten teknika eta bertako algekin erabiltzen hasi ziren. Han *agar-agar* izena eman zioten, malaysieraz jelea esan nahi du. Bi polisakaridoren nahasketa da ordea, agarosa eta agaropektina. Agaropektinak talde azidoak gehituta ditu, sulfatoak eta pirubatoak besteak beste.

%1,5eko agar-kontzentrazioa duen disoluzioa solido bihurtzen da 40-45ªC-tik behera.

## Erabilerak 
thumb|250px|Mizu yōkan, agar-agarra erabiliz egindako babarrun gelatina.
Asko berotu eta ondoren hozten utziz gero gelatina egitura hartzen du. Gelifikatzeko eta loditzeko ahalmena honi esker, elikagaigintzan erabili ohi da agarra, elikagai batzuk egonkortzeko. Asiako sukaldaritza tradizionlean asko erabili izan da, Japonian, Malaisian, Filipinetan eta Vietnamen esaterako eta azken urteotan Goi mailako sukaldaritzan ere bai.Gizakiok ezin dugu digeritu, energia kalorikorik ez du beraz. Laborategian erabiltzen diren tenperaturetan agarra solidoa denez, eta elikagai moduan bakterioek erabiltzen ez dutenez, oso aproposa da bakterioak eta onddoak kultibatu eta isolatzeko, hazkuntza-inguru egokien bidez.

## Erreferentziak 
## Kanpo estekak
Stockholmeko Burtsaren eraikina

**Stockholmeko Burtsaren eraikina** () Stockholmeko Burtsaren egoitza izateko eraiki zen XVIII mendean, Gamla Stan alde zaharrean. Gaur egun Suediako Akademia eta Nobel Museoa eta Nobel Liburutegia hartzen ditu bere baitan.

## Historia 
Erik Palmstedt arkitektoak diseinatu zuen eta 1773 eta 1778 artean eraiki zuten. 1998 arte bertan egon zen Burtsa baina urte horretan egoitza aldatu zuen.

1914an Suediako Akademia ezarri zen bertan. Literaturako Nobel Sarien irabazleen izenak bertan adierazten dira eta Nobel Museoa eta Liburutegia ere baditu bertan.

## Iruditegia 

Irudi:Börshuset 2010.JPG
Irudi:Nobelmuseet, flygfoto 2014-09-20.jpg
Irudi:Nobelmuseet kväll 2009.jpg|Nobel Museoa.
Irudi:Nobelmuseet 110614 DSC 6218.jpg|Nobel Liburutegia.

## Kanpo estekak
Hiroshima mon amour

***Hiroshima mon amour*** ( ahoskatua, *Hiroshima ene amodioa*;  ''Nijūyojikan'nojōji*, *Hogeita lau orduko afera'') 1959ko Alain Resnais frantziar zinema zuzendariaren film dramatikoa da. Emmanuelle Riva, Eiji Okada eta Bernard Fresson aktoreek antzeztua, Marguerite Durasek gidoia egin zuen.

## Sinopsia 
Frantziar emakume gazte bat Hiroshimara doa, bertan bakeari buruzko film bat egiteko. Japoniar arkitekto bat ezagutuko du, Bigarren Mundu Gerra garaian ezagutu zuen alemaniar soldadu bat gogorarazten diona.

## Aktoreak 
* Emmanuelle Riva: Elle
* Eiji Okada: Lui
* Bernard Fresson: L'Allemand
* Stella Dassas: La Mère
* Pierre Barbaud: Le Père

## Kanpo estekak 
* Filmaren IMDBko fitxa irakurgai
Agar (Biblia)

**Agar** (, *Hāgār*; ; ) Bibliako pertsonaia da. Abrahamen jopua, haren emazte Sararen eskariz Abrahamek emaztetzat hartua. Ezkontza horretatik Ismael sortu zen, baina Isaak jaio zenean, Agar eta Ismael kanpora egotzi zituen Abrahamek. Ismailita edo arabiarrek beren jatorri edo aitalehentzat ematen dute.

San Paulok (Ga 4:21) bere istorioan Sinaiko itunaren komunitatearen adibide bat dela adierazi zuen:

## Erreferentziak 
## Kanpo estekak
Marina Hands

**Marina Hands** (Paris,  - ) frantziar aktorea da, emakumezko aktore onenaren César Saria irabazitakoa.

## Filmografia
Agapanthus

***Agapanthus*** **Agapanthoideae** subfamiliako genero bakarra da, Amaryllidaceae familiaren barnean dagoena. Agapantoak lore urdin edo zuriak eta fruituak elkarrekin bildurik dituen landareak dira.

## Sailkapena 
Hona hemen bere kladograma:

## Espezieak 
World Checklist of Selected Plant Families bildumak honako espezieak onartzen ditu:

# *Agapanthus africanus* (L.) Hoffmanns (sin. *A. umbellatus*)
# *Agapanthus campanulatus* F.M.Leight.
# *Agapanthus caulescens* Spreng.
# *Agapanthus coddii* F.M.Leight.
# *Agapanthus inapertus* Beauverd (tartean *A. dyeri*)
# *Agapanthus praecox* Willd. (tartean *A. comptonii* eta *A. orientalis*)
# *Agapanthus walshii* L.Bolus

## Erreferentziak 
## Kanpo estekak
Sylvie Testud

**Sylvie Testud** (Lyon,  - ) frantziar aktorea da, emakumezko aktore onenaren César Saria irabazitakoa.

## Biografia 
Italiar jatorriko familia batean jaio zen; ama kontularia zuen. Lyongo Croix-Rousse auzoan eman zituen haurtzaroa eta nerabezaroa.

14 urte zituela, Claude Millerren ''L'Effrontée* filmean Charlotte Gainsbourg ikusi zuenean, aktore izan behar zuela sentitu zuen, eta antzerki ikastaro batzuk egin zituen Christian Taponard aktore eta zuzendariarekin.

1989an, Parisera joan zen historia-lizentziaturari ekiteko eta arte dramatikoarekin jarraitzeko, eta 1991n rol txikiak egiten hasi zen Gaspard Noéren film batean, Philippe Harelen *L'Histoire du garçon qui voulait qu'on l'embrasse* (1994), Didier Haudepinen *Le Plus bel âge* (1995), Marion Vernouxen *Love, etc.* (1996) filmetan.

Baina arrakasta handia 1997an lortu zuen, Caroline Linken *Jenseits der Stille* film alemaniarrarekin. Horretarako alemana ikasi behar izan zuen, keinu-hizkuntza eta klarinetea, eta Alemaniako zinemako emakumezko aktore onenaren saria jaso zuen.

Ondoren, Frantziako zineman arrakasta izaten jarraitu zuen, hala nola Thomas Vincenten *Karnaval* eta Chantal Akermanen *La Captive* (Marcel Prousten *La Prisonnière* eleberriaren egokitzapena) filmetan.

2001ean, Jean-Pierre Denisen *Les Blessures assassines* filmean Papin ahizpetako bati egindako interpretazioak Emakumezko Aktore Onenaren Zesar bat ekarri zion, etxean giltzapetuta zegoen neska psikotiko-paranoidea, bere arrebarekin batera bere nagusiaren hilketan nahastua izan zena, interpretatzeagatik.

2003an bere biografia argitaratu zuen (*Il n'y a pas beaucoup d'étoiles ce soir*) eta 2004an Alain Corneauren *Stupeur et Tremblements* filmean egindako papera, Amélie Nothomben izen bereko eleberriaren egokitzapena, César eta Louis Lumière Aktore Onenaren Saria jaso zituen.

2005eko otsailaren 15ean bere seme Ruben jaio zen eta 2007an Ségolène Royalen alde egin zuen presidentetzarako hauteskundeetan.

## Filmografia 
### Zinema 
### Telebista 
### Zuzendaria 
* 2012 : *La Vie d'une autre* Juliette Binoche eta Mathieu Kassovitzen partaidetzarekin
* 2021 : *Maman, ne me laisse pas m'endormir *, telefilma

## Eleberriak 
* 2003 : *Il n'y a pas beaucoup d'étoiles ce soir* (autobiografia), Pauvert
* 2005 : *Le ciel t'aidera*, Fayard
* 2006 : *Gamines*, Fayard
* 2011 : *Chevalier de l'ordre du mérite*, Fayard
* 2014 : *C'est le métier qui rentre'', Fayard

## Kanpo estekak
Dominique Blanc

**Dominique Blanc** (Lyon,  - ) frantziar aktorea da, emakumezko aktore onenaren César Saria irabazitakoa.

## Filmografia
Francisco Garmendia Agirrezabalaga

**Francisco Garmendia Agirrezabalaga** (Azpeitia, 1946 &ndash; Zumaia, 2015eko abenduaren 3a) gipuzkoar soziologoa izan zen.

## Biografia 
Municheko Ludwig Maximilian Unibertsitatean teoria politikan doktoretza eta Madrilgo Complutense Unibertsitatean zientzia politikoetan lizentzia lortu zituen. Deustuko Unibertsitatean aritu zen (1977-2011), soziologia katedraduna izanik. Politika arloan, Carlos Garaikoetxearen gobernuan Hizkuntza Politika zuzendu zuen. 18 urte zituenetik euskalgintzan lanean hasi zen eta Euskararen Aholku Batzordearen kidea izan zen.

## Lan hautatuak 
* *Pueblo vasco y soberanía: aproximación histórica y reflexión ética*
* *La democracia a debate. Democracia y participación*
* *La soberanía en relación al pueblo vasco: dos siglos de confrontación 1802-2002, aproximación histórica*

## Erreferentziak
Élodie Bouchez

**Élodie Bouchez** (Montreuil,  - ) frantziar aktorea da, emakumezko aktore onenaren César Saria irabazitakoa.

## Biografia 
Montreuilen jaioa, Saint Thomas d 'Aquin institutuan ikasi zuen. Gero, Paris-Nanterreko Unibertsitatean arte dramatikoa ikasi zuen. Dantzari gisa hasi zen, baina Serge Gainsbourgen *Stan the Flasher* eta Christine Lipinskaren *Le Cahier volé* filmetan lan egin ondoren zinemaren alde egin zuen. Thomas Bangalterrekin ezkonduta dago, Daft Punk Frantziako musika elektronikoko bikoteko kidearekin. Bi seme-alaba ditu: Tara-Jay eta Roxan.

Andre Téchinék *Le Péril jeune* filmean bere talentuaz jabetu zen, eta *Les Roseaux sauvages* pelikularen rol nagusietako bat eskaini zion. Film horri esker 1995ean Emakumezko errebelazio aktore onenaren César saria erdietsi zuen. Filmaren aurkezpenean, Stéphane Rideau eta Gaël Morel ezagutu zituen, zeinekin 1996an *À toute vitesse* filmeko hirukote protagonista osatuko zuen.

Bere interpretazio erregistroa nahiko zabala da: Graham Guiten *Clubbed to Death (Lola)* filmean pertsonaia mutu bat egiten du, *Le ciel est à nous* filmean drogazale bat, eta 1997an *Louise (take 2)* bezalako ekoizpen independenteetan ere parte hartu zuen. 1998an, Érick Zoncarekin *La Vie rêvée des anges*-en protagonismoa partekatu zuen, biek 1998ko Canneseko jaialdiko emakumezko emanaldi onenaren saria jaso zutelarik.

1999an, Jean-Marc Barr lankidearekin lan egin zuen, eta ''J'aimerais pas crever un dimanche* (1998) filmatzen ezagutu zuen. Barren (eta Pascal Arnolden) zuzendaritzapean, Bouchez *Lovers*, *Too Much Flesh* (Barrekin) eta *Being Light* filmetan agertuko da, "Trilogie de la liberté" izenekoa osatzen duten hiru filmetan.

2000. urtean, Estatu Batuetan hasi zuen bere ibilbidea *Shooting vegetarians* filmarekin. Geroago, *CQ*n agertu zen, 2000. urtean Cannesen aurkeztutako Roman Coppolaren lehen filma, eta 2003an *America Brown*en. Ez zuen zinema frantsesa alde batera utzi, eta Olivier Dahanen *Le Petit Poucet* eta *Brice de Nice* ekoizpenetan agertu zen 2005ean.

*The L Word* bezalako telesailetan ere agertu zen, baina *Alias'' telesaileko Renée Rienne soldatapeko hiltzailea antzeztuz telebistako bere paperik ezagunetako bat egin zuen.

## Filmografia 
### Zinema 
### Telebista 
## Kanpo estekak
Anne Parillaud

**Anne Parillaud** (Paris,  - ) frantziar aktorea da, emakumezko aktore onenaren César Saria irabazitakoa.

## Filmografia 
* 1977 : *Un amour de sable*
* 1977 : ''L'Hôtel de la plage*
* 1978 : *Écoute voir*
* 1980 : *Girls*
* 1980 : *Patricia, un voyage pour l'amour*
* 1981 : *Pour la peau d'un flic*
* 1983 : *Le Battant*
* 1988 : *Juillet en septembre*
* 1989 : *Quelle heure est-il ?*
* 1990 : *Nikita*
* 1992 : *Innocent Blood*
* 1993 : *Cœur de métisse*
* 1994 : *À la folie*
* 1995 : *Frankie Starlight*
* 1996 : *Dead Girl*
* 1996 : *Passage à l'acte*
* 1998 : *Jessie*
* 1998 : *L'Homme au masque de fer*
* 1999 : *Une pour toutes*
* 2001 : *Gangsters*
* 2001 : *Sex Is Comedy*
* 2002 : *Une place sur terre*
* 2003 : *Deadlines*
* 2004 : *Tout pour plaire*
* 2004 : *Terre promise*
* 2007 : *Une vieille maîtresse*
* 2007 : *Demandez la permission aux enfants !*
* 2010 : *Dans ton sommeil*
* 2010 : *L'imbroglio nel lenzuolo*
* 2012 : *Ce que le jour doit à la nuit*
* 2012 : *Désolée pour hier soir''
Hidrodinamika

**Hidrodinamika**k likidoen dinamika ikertzen du.

Fluido hauen dinamika zehazten duten ekuazioak Navier-Stokes ekuazioak dira. Masa eta mugimendu kopurua kontutan hartzen dituzten espresio matematikoak dira.

Fluido ez likatsuen kasuan, baita fluido kolodialak ere deituak, Euler ekuazioetara mugatzen dira.

Hidrodinamikari buruzko lehenbiziko ikerketak burutu zituenetako bat Daniel Bernoulli zientzialaria izan zen, eta bere ondorioak izenburu berdineko *Hydrodynamica* /1738) idazlanean argitaratu zituen.

## Kanpo estekak
Nobleziaren etxea (Stockholm)

**Nobleziaren etxea** () Suediako Stockholm hiriburuan dagoen jauregia da, Suediako Nobleziaren inguruko historia eta objetuak dituen etxea da.

## Kokapena 
Bonde jauregiaren ondoan kokaturik dago, Gamla Stan alde zaharrean.

## Historia 
*Riddarhuset* izenak literalki "zaldunen etxea" esan nahi du. Simon De la Vallée arkitekto frantsesak diseinatu zuen baina Suediar noble batek erahil zuen 1642an eta bere seme Jean De la Vallée-k eraiki zuen jauregia 1660an.

XVII eta XIX mendeen artean Nobleziaren estamentuaren ganbera izan zen bertan. 1866an Suediako Legebiltzarrak hartu zuen honen lekua.

XVIII mendean kontzertu publikoak izan ziren Nobleziaren etxean. Kungliga Hovkapellet eta Elisabeth Olin musika konposatzaileak aritu ziren sarritan, bai eta atzerriko artista ezagunak ere, Elisabetta Almerighi, Giovanni Ansani eta Rosa Scarlatti besteak beste.

## Iruditegia 

Irudi:House of Nobility 3.jpg
Irudi:House of Nobility.jpg
Irudi:Riddarhuset från Riddarholmen septembe 2011.jpg
Irudi:Riddarhuset Coats of Arms2.jpg

## Kanpo estekak
Tessin jauregia

**Tessin jauregia** () Suediako Stockholm hiriburuan dagoen jauregia da, Errege Jauregiaren alboan dagoena, Gamla Stan alde zaharrean.

## Historia 
Nicodemus Tessin gaztea arkitektoak eraiki zuen 1694 eta 1700 artean baina bere semeak 1750 urtean saldu behar izan zuen arazo ekonomikoen erruz. Beranduago Suediako koroak eskuratu zuen eta Stockholmgo konderriko Gobernadorearen egoitza bihurtu zen.

## Iruditegia 

Irudi:Tessinska palatsets innergård mot norr 2006..jpg
Irudi:Tessniska palatset.JPG
Irudi:Tessinska palatset.JPG
Irudi:1 Tesinska palatset 11.jpg
Irudi:1 Tessinska palatset 21.jpg

## Kanpo estekak
Dramatis personae

thumb|220px|*Leo, the Royal Cadet* lanaren *dramatis personae*

 latindar jatorriko esaldiarekin, nobela edota antzerki-lan bateko pertsonaien zerrenda edo taldea izendatzen da. Hau da, obran parte hartzen duten pertsonaia guztien multzoa.

## Etimologia 
Latinezko -ren genitibo; drama + ren plurala, maskara (aktorearena).

## Ikus, gainera 
* Elenko

## Kanpo estekak
Herk-de-Stad

**Herk-de-Stad** Belgikako ipar-ekialdean dagoen udalerria da, Flandriako Linburgo probintzian dagoena. 2013an 12.316 biztanle zituen. Udalerriak herri hauek hartzen ditu barnean: Berbroek, Schulen eta Donk.

## Kanpo estekak 
* Webgune ofiziala
Balduin I.a Flandriakoa

**Balduin I.a Flandriakoa** (Laon?, 830eko hamarkada &ndash; Saint-Omer 879), izengoitiz **Balduin Burdinezko besoa** (, ), Flandriako lehen kondea izan zen 863-879 bitartean.

## Erreferentziak
Bonde jauregia

**Bonde jauregia** () Suediako Stockholm hiriburuan dagoen jauregia da, Suediar Inperioaren garaiko eraikin aipagarriena. Suediako Epaitegi Nagusiaren egoitza da gaur egun.

## Kokapena 
Nobleziaren etxearen (*Riddarhuset*) eta Kantzileriaren etxearen (*Kanslihuset*) artean kokaturik dago, Gamla Stan alde zaharrean.

## Historia 
Nicodemus Tessin Zaharra eta Jean De la Vallée arkitektuek diseinatu zuten eta 1662 eta 1667 artean eraiki zen Gustaf Bonde Lord garaiaren egoitza pribatua izateko, eta oraindik bere izena darama. 1697an Tre Konor gaztelua erre zenean Errege Liburutegia bertara eraman zuten.

1730an Stockholmeko udalak erosi zuen jauregia eta udaletxe bihurtu zuen. Ondoren Stockholmeko epaitegia ezarri zen bertan eta 1949tik aurrera Suediako Epaitegi Nagusia.

1986an eta 2003-04 urteetan berriztatze lanak izan zituen, XVII eta XVIII mendeko material eta artisau teknikak erabiliz.

## Iruditegia 

Irudi:Bondeska palatset Högsta domstolen söderut.jpg
Irudi:Bondeska palatset Högsta domstolen detalj.jpg
Irudi:Bondeska palatset June 2011.jpg
Irudi:Bondeska palatset Högsta domstolen nordsidan.jpg

## Kanpo estekak